خاریجی ایشلر باخانی مؤولود چاووش‌اوغلو ایله آذربایجان خاریجی ایشلر باخانی جئیحون بایراموو، ۶ فوریه‌ده میدانا گلن و "عصرین فلاکتی" اولاراق تانیملانان، ۱۱ بؤلگه‌نی ووران قهرمان ماراش مرکزلی ۷،۷ و ۷،۶ بؤیوکلوگونده‌کی زلز‌له‌لر سونراسینداکی آختارما قورتارما ایشلرینی و اینسانی کؤمکلر قونوسوندا ایجرا ائدیله‌ن چالیشمالاری دانیشدی.
آذربایجان خاریجی ایشلر باخانلیغیندان وئریله‌ن آچیقلامایا گؤره بایراموو تلفن دانیشماسیندا، آذربایجانین هر زامان اولدوغو کیمی بو چتین گونلرده ده قارداش تورکیه‌نین یانیندا اولدوغونو، زلز‌له‌نین تاثیرلرینین اورتادان قالدیریلماسی ایستیقامتینده دستگی داوام ائتدیرجگینی سؤیله‌دی.
بایراموو، قارداش اؤلکه تورکیه‌نین بو چتین امتحانین عهده‌سیند‌ن گله‌جگیندن آرخایین اولدوغونو وورغولادی.
چاووش‌اوغلو، زلزله بؤلگه‌سینده‌کی سون وضعیتله باغلی بایرامووو بیلگیلندیردی.
باخانلار، آختارما قورتارما ایشلری و اینسانی کؤمکلر قونوسوندا ایجرا ائدیله‌ن چالیشمالاری موذاکیره ائتدی.
چاووش‌اوغلو و بایراموو، بؤلگه‌سل قونولار حاقیندا دا فیکیر آلیش وئریشی ائتدی.
